section_heading: Obitelj
paragraph_text: Tomini roditelji, Tonka i Damir Miličević, su se kada je Tomo bio u trećem razredu osnovne škole preselili u Troy, Michigan nadajući se boljem životu. Sam Tomo je o tome jednom prigodom rekao: "...Sa šesnaest godina bih bio u vojsci, a sa sedamnaest bih već bio na ratištu." Kao tinejdžer je, stojeći ispred očeve radnje u Michiganu, dobio u nogu zalutali metak. Govoreći kasnije o tome rekao je: "Nisam ništa osjetio, nego sam samo spustio pogled te se, vidjevši da krvarim, nasmijao." Želio je zadržati metak, ali mu to u bolnici nisu dopustili.